An Sabi ni Levy titulo nin sarong kolum ni Liberato Aureus sa Bicol Mail. Kaidto regular, pero ngonyan medyo pasoro-solbod na sana. Kan mga enot na taon an dinadarang pangaran, Ilampog Ilabay. An saiyang kolum barasahon nanggad ta makangisi, makapapusngak pa ngane, minsan makidit sa pagtuyaw, huli sa magagayon na pagtarahi kan mga pasuba asin mga pang-waki' niyang oro-istorya. Dai nakakalihis sa saiyang pagtalayop an iba-ibang  sektor kan sosyedad. Mala ta igwa siyang masubang mga tuyaw sa mga mag'aragom, sa mga may number 2,  mga pulitiko, sa simbahan, sa akademya, sa ordinaryong pulis asin namamanwaan.